Page:Scottish minstrel (3).pdf/7

 117

ARGYLE IS MY NAME.

Words by JOHN, Duke of Argyle. Air-"Bannocks o' barley meal."

Key-note G.

ARGYLE is my name, and you may think it strange,

To live at a court, yet never to change;

A' falsehood and flattery I do disdain,

In my secret thoughts nae guile does remain.

My king and my country's foes I have fac'd,

In city or battle I ne'er was disgrac'd ;

I do every thing for my country's weal,

And I'll feast upon bannocks o' barley meal.

I will quickly lay down my sword and my gun,

An' put my blue bonnet an' my plaidie on,

Wi' my silk tartan hose, an leather-heeled shoon,

An' then I shall look like a sprightly loon.

An' when I'm sae dress'd, frae tap to tae,

To meet my dear Maggie I vow I will gae,

Wi' target an' hunger hung down to my heel,

An' i'll feast upon bannocks o' barley meal.

I'll buy a rich present to gi'e to my dear,

A ribbon o' green for my Maggie to wear,

An' mony thing brawer than that, I declare,

Gin' she will gang wi' me to Paisley fair.

An' when we are married I'll keep her a cow,

An' Maggie will milk when I gang at the plou',

We'll live a' the winter on beef and lang kail,

And we'll feast upon bannocks o' barley meal.

Gin Maggie should chance to bring me a son,

He's fight for his king as his daddy has done;

We'll hie him to Flanders some breeding to learn,

An' then hame to Scotland and get him a farm.

An' there we will live by our ain industrie,

An' wha'll be sae happy's my Maggie and me?

We'll a' grow as fat as a Noraway seal,

Wi' our feasting on bannocks o' barley meal.

Then, fare ye weel, citizens, noisy men,

Wha jolt in your coaches to Drury-lane :

Ye bucks or Bear garden, I bid ye adieu,

For drinking and swearing I leave them to you.

I'm fairly resolved for a country life,

An' nae langer will live in hurry or strife;

I'll aff to the Highlands as hard's I can reel,

An' i'll whang at the bannocks o' barley meal.